Diari Oficial de la Generalitat Valenciana


Sumari del DOGV 4652, del 17-12-2003 (2003/13175)

RESOLUCIÓ de 3 de desembre de 2003, del president de l'Institut Valencià d'Estadística, sobre delegació de competències en altres òrgans.
-----------------------------------------------------------------------------------------------------------------------------------------

### Dades del document

Número de DOGV
:   4652

Data del DOGV
:   17-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13242


Data del document
:   03-12-2003

Organisme emissor
:   Institut Valencià d'Estadística

Tipus de document
:   Resolució

Anàlisi jurídica

 Descriptors 

:   * delegació de poders
    * competència administrativa

RESOLUCIÓ de 3 de desembre de 2003, del president de l'Institut Valencià d'Estadística, sobre delegació de competències en altres òrgans. [2003/X13225]
  
L'article 5 del Decret 65/1998, de 26 de maig, del Govern Valencià, pel qual s'aprova el Reglament Orgànic i Funcional de l'Institut Valencià d'Estadística, atribuïx al seu president, com a representant legal d'esta entitat autònoma, diverses competències en matèria economicofinancera, pressupostària i contractual, i, considerant convenient delegar les dites funcions a fi d'aconseguir una major agilitat i eficàcia en el funcionament de l'Institut, de conformitat amb el que disposa l'article 68 de la Llei de la Generalitat Valenciana 5/1983, de 30 de desembre, de Govern Valencià, i l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, resolc:
  
Primer
  
Delegar en el director o directora de l'Institut Valencià d'Estadística les competències següents:
  
1. En matèria economicofinancera i pressupostària:
  
a) L'autorització, disposició, liquidació i l'ordenació dels pagaments relatius a l'entitat autònoma.
  
b) L'administració dels ingressos de l'entitat autònoma.
  
c) L'aprovació de les modificacions de crèdit que siguen competència del president de l'Institut, i la proposta de modificació en els altres casos.
  
d) L'aprovació o conformitat de qualsevol document comptable que siga necessari en l'execució dels pressupostos de despeses i ingressos, així com dels documents extrapressupostaris.
  
2. En matèria de contractació administrativa:
  
L'exercici de totes les facultats ordinàries en matèria de contractació administrativa, incloent-hi l'aprovació de la despesa, dins dels límits legals i pressupostaris.
  
3. En matèria de convenis:
  
La firma de convenis en matèria estadística amb entitats públiques o privades.
  
4. En matèria de subvencions:
  
a) L'aprovació de les bases reguladores de la concessió, per mitjà de convocatòria pública, d'ajudes i beques de formació i investigació de l'organisme autònom, incloent-hi l'aprovació de la despesa, dins dels límits legals i pressupostaris.
  
b) La resolució de les convocatòries del paràgraf anterior i la concessió de subvencions dins de l'àmbit de competència de l'entitat autònoma.
  
5. En matèria patrimonial:
  
Les competències que, en matèria patrimonial, corresponen al president de l'Institut i, en especial, l'atorgament d'escriptures públiques i la tramitació de les inscripcions en els registres de la propietat dels béns immobles i drets inscriptibles dels quals siga titular l'Institut Valencià d'Estadística, així com la inscripció en els registres de la propietat industrial i intel·lectual de les propietats i drets incorporals corresponents a l'organisme, tot això de conformitat amb el que disposa la Llei 14/2003, de 10 d'abril, de Patrimoni de la Generalitat Valenciana.
  
6. En matèria de personal i procediment administratiu:
  
a) La revisió d'actes en via administrativa, dins dels límits legals i reglamentaris i, en especial, amb la limitació a què es referix l'article 13.2.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
b) La resolució de les reclamacions prèvies, en assumptes civils i laborals.
  
7. En matèria sancionadora:
  
La imposició de sancions per infraccions greus i molt greus en matèria de subministrament d'informació obligatòria a què es referix la Llei 5/1990, de 7 de juny, d'Estadística de la Comunitat Valenciana.
  
8. En matèria de responsabilitat patrimonial:
  
La resolució dels procediments de responsabilitat patrimonial de l'Institut i, si és el cas, del personal al seu servici.
  
Segon
  
En totes les resolucions que s'adopten en virtut de la present delegació de competències es farà constar expressament esta circumstància, d'acord amb el que establix l'article 68.6 de la Llei 5/1983, de 30 de desembre, de Govern Valencià, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En tot cas, l'òrgan delegant, per mitjà d'acord motivat i de conformitat amb el que disposa l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà advocar per a si el coneixement o la resolució d'un assumpte quan circumstàncies d'índole tècnica, econòmica, social, jurídica o territorial ho facen convenient.
  
L'òrgan delegant podrà revocar la present delegació de competències conforme al que disposa l'article 68.5 de la Llei 5/1983, de 30 de desembre, de Govern Valencià, i en l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
La present resolució entrarà en vigor el mateix dia de la publicació en el Diari Oficial de la Generalitat Valenciana.